bavarian-nlp/barwiki-20250901 huggingface dataset:
Eberhard Kranzmayer

Da Kranzmayer Eberhard (* 15. Mai 1897 z Klognfuat; † 13. Septemba 1975 z Wean) wor a estareichischa Sprochwissnschofta.
Ea guit aa heit no ois wichtiga Mundoartforscha, Dialektgeograph und Namasfoascha. Seine empirischn Orbatn stejn aa wichtige Quejn fi de Dialektologie und de etymologische Foaschung doa, aa wen in da Zwischnzeit a poa Sochan ibahoit san.
Do Kranzmayer hot schun lonk als do wichtgschte Dialektforscher fis Daitsch in Österreich geltn, obo wia man in di erschtn Joor va 2020 richtig draukemm isch, hota in Drittn Raich a recht problematischi Rolle khob und a komischa Sicht affs Daitsch – und des tuat do Dialektforschung ette grod lai a Fraid mochn. Man hot aussagfun, dassa definitv a Partaimiitgliad in do NSDAP woor.
Athena

Athena (, ban Homer Athene), is a Geddin vo da griachischen Mythologie. Se gheat za de zwejf olympischn Gedda und steht fia Weisheit, Strategie, Kampf, Kunst und Handweak. Ia remisches Pendant is de Geddin Minerva. Se is aa de Schutzgeddin und Namasgebarin vo da Stod Athen.
Im trojanischn Kriag is de Athena af da Seitn vo de Griacha (schaug Ilias) und se is de Schutzpatronin vom Odysseus (schaug Odyssee).
De Athena is ned vaheirat und losst si aa af koa Gspusi ein, dehoib hoassts aa "de Jungfrau".
Gspusi

A Gspusi, aa Gschpusi oda Techtelmechtel (aus'm Jiddischn), is a mea oda weniga hoamliche Liabschoft bzw. a Vahejtnis. So ana Beziahung wead koa oi z grosse Eansthoftigkeit untastejt. Deshoib weads aa mangmoi ois "Fickbeziahung", "Affair" oda "Pantscherl" bezeichnet.
Gspusi is oba aa de Bezeichnung fia de Partna vo am Gspusivahejtnis. Im Untaschiad zan Tschamsdara, des imma an Mo moant, ko a Gspusi a Liabhoba oda a Liabhobarin sein.
Heakumpft.
Ibas Italienisch "sposa, sposo" (Braut, Braitigam) aus'm Lateinischn "sponsa, sponsus".
Aa "Gspons" gibt's, zmindest z Minga, wia des scheene - und saenazaet wegn de dazuadichdn Strophen iwa's angestammte Herrscherhaus vabotne - Liadl, vom Umganggeh zoagt: „Und dann kimmt da Prinz Alfons, Prinz Alfons, Prinz Alfons, kimmt mit sein Theatergspons, in Haedhausn wohnt's.“
Hans Krankl

Da Hans Krankl (* 14. Feba 1953 in Wean ois "Johann Krankl") is a eemoliga Fuaßbolla, dea unta sein Pseudonüm Johann K. aa ois Sänga eafoigreich woa. Ois Schbüla woara unta ondarem beim SK Rapid Wien und beim FC Barcelona aktiv. Treena woara zum Beispü bei Rapid, da Admira, Austria Soizbuag, vom Nationalteam und beim LASK. Sei greeßta musikalischa Eafoig woa Plotz zwei in di Charts mit "Lonely Boy", a weanarische Kawaveasion vom Paul Anka.
Schbülakarieea.
Da Krankl hot in 69 Schbüle fias Nationalteam 34 Goi gmochd. Unta ondarem hod a beim Wunda von Cordoba bei da WM 1978 zwa Tiadln gegn di Deitschn gschossn. Drum is jo aa da Edi Finger narrisch woan. Aa bei da WM 1982 woara no mid Östareich dabei. Da Krankl woa sogoa a zeidlong da Rekoadtorschütze im östareichischn Nationalteam, bis eam da Toni Polster übahoid hod.
Auf Vareinsebane woara zeascht bei Rapid dazwischn bei Barcelona und danoch wieda bei Rapid. Mid Rapid woara zwamoi Maasta und viamoi Cupsiega, mid Barcelona Europacupsiega und Cupsiega. Außadem wora Toaschitznkenig in Schbanien und hod a den goidanen Schuach ois besta Stüama von Europa kriagt.
Treenakarieea.
Ois Treena woa da Krankl ned soi eafoigreich wia ois Schbüla. Mid Rapid hoda si nedamoi fia an intanazionaln Beweab qualifiziad. Mid Austria Soizbuag wora immahin im Finale vom Intatoto-Cup. Im Jenna 2002 isa Nochfoiga vom Otto Baric ois ÖFB-Teamchef woan. Ea hod in 31 Schbü immahin zehn Siege und zehn Remis ghoid. Oba si hom di Quali fia die EM 2004 und di WM 2006 trotzdem ned dapackt. Drum hod da ÖFB fia di EM 2008 den Pepi Hickersberger ghoid.
musikalische Karieea.
Seine easchtn Singls hod da Krankl scho Anfang da 70er Joa aussebrochd. Sei Pseudonüm "Johann K." vawendt a eascht seit di 80er Joa. Bekonnte Numman von eam san "Rostige Flügel" (1984), "Lonely Boy" (1985), "Aspirin" (1986), "Der Bätmän bin i" (1989) und "Rudi" (2002). Seine Liada san oft Kawaveasionan.
André Vingt-Trois

Da André Armand Kardinal Vingt-Trois (* 7. Novemba 1942 in Paris, Frankreich) is vo 2005 bis 2017 da Erzbischof von Paris gwen. Davor is er scho da Erzbischof von Tours gwen. Außadem is er seit 2007 da President von da franzesischn Bischofskonferenz.
Ois Erzbischof von Paris is Vingt-Trois da Nochfoiga von Erzbischof Jean-Marie Lustiger gwen. Da Nochfoiga von Vingt-Trois is da Erzbischof Michel Aupetit wordn.
Godfried Danneels

Da Godfried Maria Jules Kardinal Danneels (* 4. Juni 1933 in Kanegem, heit a Ortstei vo Tielt, Bejgien; † 14. Meaz 2019 in Mecheln) woar von 1979 bis 2010 da Erzbischof vo Mecheln-Brüssl und damit da Nochfoiga vom Erzbischof Léon-Joseph Suenens.
Im Jahr 2010 is da Danneels aus Oitasgrindn zrucktretn und da André-Joseph Léonard hod s Amt ibanumma.
Hebe

Hebe ( „Jugend“) is in da griachischn Mythologie de Geddin vo da Jugend, „de Geddin mit de Rosnwanga“. Ia remisches Pendant is de Geddin Iuventas. Se wor imstand, Menschn a neie Jugend z schenka.
De Hebe is de Dochta vom Zeus und vo da Hera. Se wor da Mundschenk vo de Gedda und hod eana vor oim Nektar und Ambrosia serviat. . Zweng ana Ungschicktheit weads vom trojanischn Prinzn Ganymed obglest. Wia da Hejd Herakles, noch seina Vabrennung, in in Olymp kimpt, wead de Hebe mit eam vaheirat.
Ba de Kinstla vom 19. Joarhundat wor de Hebe a beliabts Motiv. Oft wead se aa mit an Odla im Symboi vom Zeus dorgstejt.
Delaware

Delaware is a Bundesstoot im Ostn vo da USA, am Atlantik. Ea is da zwoatkloanste Bundesstoot. De Haptstod is Dover. Delaware woa da easchte Bundesstoot, dea wo de Vafossung vo da USA ratifiziat hod (1787) und wead dohea offiziej aa „The First State“ ("Easchta Stoot") gnennt.
Weis do niadrige Steian gibt, sitzn do an an Hauffa Firmen, zum Tei reine Briafkostnfirmen.
José da Cruz Policarpo

Da José da Cruz Kardinal Policarpo (* 26. Feba 1936 in Alvorninha, Portugal) is seit 1998 da Patriarch von Lissabon und damit da Nochfoiga von António Ribeiro. Davor is er scho seit 1978 Weihbischof in Lissabon gwen. Außadem is er seit 2001 Kardinal.
Im Jahr 2005 is er am Konklave beteiligt gwen, bei dem da Joseph Ratzinger zum Papst gwejht worn is.
António Ribeiro

Da António Kardinal Ribeiro (* 21. Mai 1928 in Gandarela de Basto, Portugal; † 24. März 1998 in Lissabon) is von 1971 bis 1998 da Patriarch von Lissabon gwen. Damit is er da Nochfoiga von Manuel Gonçalves Cerejeira gwen und da Vorgänga von José da Cruz Policarpo.
Außadem is er im Jahr 1973 vom Papst Paul VI. ois Kardinalpriesta ins Kardinalskollegium aafgnumma worn.
Roger Etchegaray

Da Roger Marie Élie Kardinal Etchegaray (* 25. Septemba 1922 in Espelette, Frankreich) is von 1970 bis 1984 da Erzbischof von Marseille gwen und is a emeritierta Kurienkardinal von da katholischn Kirch. Seit 2005 is er Subdekan vom Kardinalskollegium.
Giovanni Battista Re

Da Giovanni Battista Kardinal Re (* 30. Jenna 1934 in Borno, Provinz Brescia, Italien) is a emeritierta Kurienkardinal von da remisch-katholischn Kirch. Im Jahr 2001 is er vom Papst Johannes Paul II. ois Kardinalpriesta mit da Titlkirch "Santi XII Apostoli" ins Kardinalskollegium aafgnumma worn. Am 1. Oktoba 2002 is er nachad schliaßlich zum Kardinalbischof von Sabina-Poggio Mirteto erhobm worn.
Bis zur Woih von Benedikt XVI. hod ma 'n Re in da effntlichkeit ois oana von de Kardinäln betracht, de möglichaweis zum nächstn Papst gwöiht wern kanntn ("papabile").
Ambrosia

D Ambrosia ("αμβροσία", griach.: "Unsteablichkeit") is de Speis und s Drangl fia de griachischn Gedda. Ia vodankns iara Unsteablichkaet. An Beleg dafia findt ma im Roman „Metamorphosen“ (bekannter unter dem Nama „Da Goidne Esel“) vom Apuleius vo Madaura (125 n. Chr. - ?), wo in dem Gschichtl vom Amor und vo da Psyche da Jupita da Psyche an Schoppm mit Ambrosia gibt und dazua sagt: „Sä, Psyche, und unsteabli soest sae(n!“
De Ambrosia wor aeso s Lebmselexia und aa a Scheenheitsmiddl fia de Gedda. Es is vo eana aa ois Soibm vawendd worn und ois Fuada fia eanare Ressa.
Serviat is d Ambrosia dena olympischn Gedda uaspringle vo da Hebe worn. . Zweng ana Ungschicktheit vo ia spoda vom trojanischn Prinzn Ganymed.
Nektar und Ambrosia.
Uaspringle is zwischen Ambrosia und Nektar ned untaschiedn worn, spoda wor d Ambrosia de Speis und Nektas s Drangl fia de Gedda.
Nochm W. H. Roscher worn Nektar und Ambrosia zeascht amoi zwoa vaschiedane Forma vo deasejm Substanz Honig.
Oa(ndaetikaet werd s da, scheint s, ned gebm. Oanasaets liest ma: A Unklarhaet und Vowechslung kaam dadavo(n, dass a boar Stelln in da Ilias faesch aufgfasst worn waaretn, wae da beide mitananda gnennt sann, aber s Prädikat eigntli nua fia oans passt. An da Stell, wo dafüa da antike Autor zitiert is, hoaßts ausdrickle: „d Ambrosia is de truckane Speis“ („ἡ γὰρ ἀμβροσία ἐστὶ ξηρὰ τροφή“). Ondarasaets kann s goa so trucka s aa wieder ned gwesn sei(n, wenn ma s zum Ei(nraebm, aes Saebm und aes flissige Medizin vowendt had. Sogoa de Zutatn san iwaliefert: sauwas Wossa, Olivnöij und a Fruchtmischung.
Ambrosia is vawandd mitm oidindischen Amrita, aa etymologisch.
Francis Arinze

Da Francis Kardinal Arinze (* 1. Novemba 1932 in Eziowelle, Nigeria) is Erzbischof von Onitsha gwen und is heit a emeritierta Kurienkardinal von da remisch-katholischn Kirch.
Von 2002 bis 2008 is da Arinze da Präfekt von da Kongregation fürn Gottesdienst und de Sakramentnordnung gwen. Im Dezemba 2008 hod Papst Benedikt XVI. Arinzes oitasbedingtn Rücktritt von diesm Amt ognumma.
Nektar

Nektar is a Flissigkeit, wo an Haffa vaschiedane Zuckaoartn enhoidd, dazua no Mineraistoff und Duftstoff.
Nektar wead vo Pflanzna produziat, um Viecha ozlocka, de wo nacha de Poin ('Pollen') za andan Pflanzna vo da sejm Oart transportian. So wead de Fortpflanzung gsichat.
De Pflanzna produzian zua Zeit vo da Poinbuidung meara Nektar. Noch da Poinzeit wead da Nektar oft wieda in de Pflanzna reabsorbiat.
Nektar is fia vui Viecha eana Noarung. Aus Honigtau und Nektar mochan de Impn in Heng.
In da griachischn Mythologie is da Nektar s Drangl vo de Gedda , wo eana wia eana Speis Ambrosia, ois Lebmselexia de Unsteablichkeit sichat.
Amrita

Amrita (Sanskrit, n., अमृत, , Unsteablichkeit; vo = sterben; vgl. Ambrosia) is in de ejtastn indischn Texte, beispuisweis im Rigveda, a Lebmselexia fia d Gedda. Amrita gibt Unsteablichkeit und is aa zan Synonym dafia worn. Da Begriff is vawandd mitn griachischn Ambrosia. Es is a Synonym fian Soma.
"Amrit" is in Indien aa a beliabta Nama fia Monna und "Amritā" fia Weiba.
Amrita spuit aa im Mahayana Buddhismus a wichtige Roin.
Georgia

Georgia is a Bundesstoot im Sodostn vo da USA. Georgia woa da viate Bundesstoot, dea wo de Vafossung vo de Vaeinigtn Stootn ratifiziat hod (1788). Om 19. Jenna 1861 hod a si vo da USA losgsogt und wor bis 1865 ana vo de siem Konfedariatn Stootn vo Amerika.
Georgia is nochn britischn Kenig Georg II. benennt woan. Da Spitznom is "Peach State" (Pfeascha-Stoot).
Sunstigs.
Seitn 24. Aprui 1979 is de offizieje Hymne vom Bundesstoot „Georgia on My Mind“ vom Ray Charles.
José Saraiva Martins

Da José Kardinal Saraiva Martins CMF (* 6. Jenna 1932 in Gagos do Jarmelo, Portugal) is a emeritierta Kurienkardinal von da remisch-katholischn Kirch, der von 1998 bis 2008 da Präfekt von da Kongregation für de Selig- und Heiligsprechungsprozesse gwesn is.
Im Jahr 2001 hod 'n da Papst Johannes Paul II. ois Kardinaldiakon mit da Titldiakonie "Nostra Signora del Sacro Cuore" ins Kardinalskollegium aafgnumma. Papst Benedikt XVI. hod 'n 2009 nachad zum Kardinalbischof von Palestrina ernannt.
Antonio María Rouco Varela

Da Antonio María Kardinal Rouco Varela (* 24. August 1936 in Villalba, Spanien) is da Erzbischof von Madrid und da Vorsitznde von da Spanischn Bischofskonferenz. Davor is er scho Erzbischof von Santiago de Compostela gwen.
Im Jahr 1998 hod 'n da Papst Johannes Paul II. ois Kardinalpriesta ins Kardinalskollegium aafgnumma. Im Jahr 2005 hod er am Konklave teilgnumma, bei dem da Joseph Ratzinger zum Papst gwejht worn is.
Ganymed

Ganymed oda Ganymedes ( [Ganymếdês] „da Glanzfrohe“, remisch: "Catamitus") is in da griachischn Mythologie a trojanischa Prinz, dea wo - ois Nochfoiga vo da Hebe - zan Mundschenk vo de olympischn Gedda worn is. Da Homer hod eam ois im "Scheenstn vo oin Steablichn" beschriebm.
Da Zeus hod eam in Odlagstoit afn Olymp entfiat und wor sei Liabhoba. Ban Platon wead mitm Ganymed-Mythos de Liab vom Mo zan jungan Buaschn grechtfeatigt. Deshoib hod de Sog in Griachaland und in Rom a grosse Roin gspuit. Dees Motiv hod aa in da Neizeit an Haffa Kinstla inspiriat.
Orangerie

A Orangerie is a repräsentativs Gebaide, wo Zitruspflanzn (Pommarantschn und Lemoni) und andane exotische Pflanzn ghoidn wern. Urspringli wor domit a Gortn fir Zitruspflanzn in ana Schlossolog bzw. am Schlosspark gmoant. Seitn 18. Jh. is mit dem Begriff aa s Gebaide bezeichnet word, wo de Zitruspflanzn im Winta ois Kibepflanzn untagstejt worn san. Spoda san do draus repräsentative Wintagärtn worn.
Umara 1900 hom de Orangerien an Prestige und domit an Bedeitung valorn. Oft sans in Poimenhaisa umgwandlt worn. Im moderna Denkmoischutz is z vadanga, dass vui Orangerien restauriat bzw. wieda nei aufbaut worn san.
Jüdische Allgemeine

De Jüdische Allgemeine is des wichtigste und auflognsteakste Periodikum vaum deitschsproching Judntum.
De Jüdische Allgemeine is a Wochnzeidung, de wos si in da Tradition vau jidischn Zeidungen vaum 19. und 20. Joahundat siecht, bsundas vau da "Allgemeinen Zeitung des Judenthums", de wos 1837 grindt wuan is und 1922 in da "CV-Zeitung"(Zeitung vaum "Centralverein deutscher Staatsbürger jüdischen Glaubens") aufgaunga und 1938 eingschdöd wuan is.
Idaho

Idaho is a Bundesstoot im Noadwestn vo da USA. De Hauptstod is Boise. Da Stoot wead aa "Gem State" (Edelstoa-Stoot) gnennt, wei do scho olle meglichn Edelstoana gfundn woan san.
De Heakumft vom Nom is ned gsichat. Es kannt vom indianischn Woat „Ee-dah-how“ vo da Schoschonensproch heakema, wo sovui wia „Licht auf de Beag“ hoasst.
De Londschoft in Idaho is beagig mit vui unberiatn Gegendn.
Lilioceris merdigera

&lt;templatestyles src="Vorlog:Taxobox/style.css" /&gt;
De Lilioceris merdigera ist an khlòandar kàvar, ba-da leebet umbralle in Europa. Z ist an kavar leebanten au und ezzanten in-de lööpar von pluumen. Imme gaprecht von dar prussien ar ist ganaamet "Maiglöckchenhähnchen" moonanten "henle von-ne margarìtlen".
Ba leebet diisar?
Diisar khaavar leebet nèt anlòan ka-me margarìtlen, badar saint-ta nòch andare pluumen òch:
de kòkkala und alle d andarn ghilghen, dar schavöllésch, dar schavöllo, dar khnòvaloch, dar sighel me Salomuune, dar spareso.
Bia iss-ar galuughet aan?
Ar ist 5–6 mm khlòan und ist garüstet licht-ròat as bia de högorsten faffen (carminio).
Bia leebet diisar?
De sain khindar traghent in iarn drèkh fan rukken zoa-zo dorbèeran-sich von iarn fainten.
Von diisame beeghen saint-sa garüüfet "merdigera" in latàin,
ba bill mòonan "traganten in drèkh". Se ooch möghent singan as bia de grillen.
Vraünte.
Dar sain neganorste vraünt ist ganaamet "Lilioceris schneideri" von in viigar-bissarn. Badar de viigar-bizzare straitent.
Saint-ta dèrdar, ba kloobent az de "Lilioceris schneideri" sèa khòona andare nuija badar schiar de "Lilioceris merdigera" anloan. Und andare kloobent, az-ze sèa an andara nuija sèlbort.
Hestia

Hestia (, griachisch „Hoam und Head“) is in da griachischn Mythologie, de Geddin vom Head, vom privatn und effentlichn Herd- und Opfafeia und vo da Gmoa. Se is ane vo de zwejf olympischn Gedda. Ia remisches Pendant is de Vesta.
De Hestia wor de Dochta vo de Titana Kronos und Rhea und de Schwesta vom Zeus, Poseidon, and Hades. Wia iare andan Gschwista is se vo iam Vodan Kronos vaschlungan und duach a List vo iara Muada grettet worn.
Da Poseidon und Apollon hom um se gworbm, oba se hod ban Hapt vom Zeus gschworn fia imma Jungfrau z bleibm. Wia de Athene und de Artemis wors ois Jungfraugeddin da Mocht vo da Aphrodite ned ausgliefat.
Bedeitung.
Zweng da Bedeitung vom Feia im antikn Griachaland wor de Hestia fia vui Griachn de Haptgeddin. Oft hods easchte Opfa ia goitn. A jede Gmoa hod in Griachaland domois aa a effentlichs Feia unahoid. Ois Symboi fia de Gmoaschoft und fia de Opfa. De symbolische Mocht vom Feia spiaglt si heit no in da olympischn Flamm wieda und in da Tradition vom "ewign Liacht" in da Synagogn und in da katholischn Kira.
Der Kleine Pauly

Der Kleine Pauly (KlP) is a Fochenzyklopädie vo da Oitadumswissnschoft, de wo vo 1964 bis 1975 easchiena is.
Da "Kloane Pauly" is in fimf Foign easchiena:
Seit seim eascheina ois Toschnbuachausgob 1979 ba DTB z Minga is da "Kloane Pauly" sea beliabt worn. Aa nochm Eascheina vom "Neuen Pauly" (1996–2004) is da "Kloane Pauly" imma no a wichtighs Nochschlogweak bliebm.
Ángel Suquía Goicoechea

Da Ángel Kardinal Suquía Goicoechea (* 2. Oktoba 1916 in Zaldibia, Spanien; † 13. Juli 2006 in San Sebastián) is a baskischa Erzbischof gwen. Währnd seina Amtszeit hod er untaschiedliche Bistüma zu leitn ghabt, nämlich Almería (1966-1969), Málaga (1969-1973), Santiago de Compostela (1973-1983) und schliaßlich Madrid (1983-1994).
Im Jahr 1994 is er aus oitasgründn zrucktretn, und da Antonio María Rouco Varela is sei Nochfoiga ois Erzbischof von Madrid worn.
Varrekt

Varrekt a hoassd entweder "gschtoam" ("Bei dem Feia im Schtoi hand olle Kiaa elendig varrekt.") oda raffiniad ("Dei neie Frisur schaud jo varrekt aus."), verflucht ("Da varreckte Lump, da greislige."), schwierig odar vazwickt ("Des is a gonz a varrekte Arwad.").
Des Woat gibds oba ned grod im Boarischnn sundan aa umgangsschprochle im Deitschn. Do hots hoit hauptsächle de urspringliche Bedeitung vo "gstoam".
Iowa

Iowa is a Bundesstoot vo da USA. Ea liegt im middlan Westn ("Midwestern United States") und wead aa ois Heaz vo Amerika ("American Heartland") bezeichnt. Iowa is sea ländli prägt, d. h. es gibt nua a boa groußstäddische Regiona. De Haptstod und gresste Stod is Des Moines. Iowa guit ois oana vo de sichastn Stootn vo da USA.
Da Nom kimmt vom Indiana-Voik vo de Iowa, de wo zua Zeit vo da eiropäischn Besiedlung do glebt hom.
Navassa

Navassa (, , kreol: "Lanavaz" oder "Lavsh") is a unbewohnte Insl in da Karibik. Ois nedinkorporiats Territorium gheat si zua USA. Die Insl liegt aufm Inslsockl vo Haiti, ebba 50 Kilometa davo entfeant, und wead aa vo Haiti beosprucht (da vejkarechtliche Zuastond is ned kleat).
De Insl hod a Fläch vo 5,2 km² is oba fia de USA deshoib strategisch relevant, weis nua 160 Kilometa sidli vo da Guantanamo-Bucht liegt, om amerikanischen Armee-Stitzpunkt.
Navassa is ned bewohnboa, weis koane Siasswossaquejn do gibt. Omdrei san vui oahoamische Pflanzna gifte und da Bodn is do so kante, dass de Schuah zaschnittn wean.
Seit 1999 is de Insl a Naturschutzgebiet und deaf nimma betretn wean.
Roberto E. Baliari-Soust

Dar Baliari-Soust Roberto Eduardo is gabeest an schraibar und an bissare von de loiten. Ear hat gavorschet viildar jaare im-me Zimbarlant und de neganorsten tääldar in viildar loiten om se prechtent odar bissant eppasen in zimbrisch und bia se khödn in-de lentlen ba se leebant. Ear ist gabeest ooch an guutar khsell vom-me Resch Hugo.
Galeebach.
Dar Roberto Eduardo Baliari-Soust is gabüürtet fan takh 23 vom-me siban-maanot im jaare 1935 ka Buenos Aires und ear is gastòrbet fan takh 22 vom-me naün-maanot im-me jaare 2010. Dar sain vaatar is gabeest an critico me dipendararn. Ear selbor is gabeest an schraiber von jorneelen. Und speetor ear hat gahööbet an vorschen imme Zimbarlant. Badar ear ooch ist gabbest an guutar spiilare von-ne dar orgala.
Willem Jacobus Eijk

Da Willem Jacobus Kardinal Eijk (* 22. Juni 1953 in Duivendrecht, Niedalande) is seit 2008 da Erzbischof von Utrecht und damit da Nochfoiga vom Erzbischof Adrianus Johannes Simonis. Davor is er von 1999 bis 2008 scho Bischof von Groningen-Leeuwarden gwen.
Aphrodite

Aphrodite () is in da griachischen Mythologie de Geddin vo da Liab, da Scheenheit und vom Sex (ois Fortpflanzung und ois sinnlicha Genuss). Uaspringle wors a Muada- und Fruchtborkeitsgeddin, eascht mit da Zeit is do draus de Geddin vo da Liab und Scheenheit worn. Ia Pendant in da remischn Mythologie is de Venus.
Gebuat.
Da Kronos hod im Uranos, seim Vodan, af Rot vo seina Muada Gaia de Gschlechtstei ogschniddn und ins Mea gschmissn. Dees Bluad und da Sama hom si mitm Mea vamischt, so dass ois afgschaimt gwen is. Do draus is de Aphrodite geborn worn und domit is se a Dochta vom Uranos. In Zypern is de Aphrodite nacha an Land ganga und hod si zweng iara Blees hint an Myrtnbusch vasteckt. Dortn is vo de Horen gschmickt worn und spoda dena Gedda vorgstejt worn.
Kingman Riff

As Kingman Riff () is a Korallenriff im Pazifik. Ois nedinkorporiats Territorium gheats zua USA. Es liegt ebba 61 km nordwestli vo Palmyra und ebba 1713 km sidwestli vo Honolulu. Geographisch gheats zu de neadlichen "Line Islands".
De Insl is 1922 vo da USA annektiat und ois Zwischnlondeplotz fia Flugzeig gnutzt woan. Seit 2001 is s Kingman Riff a Natuaschutzgebiet: "Kingman Reef National Wildlife Refuge".
Des Riff liegt grossteis unta Wossa. Da hexte Punkt vo da Insl liegt nua 1 Meta iban Mearesspiagl. Augrund vo da haifing Ibaflutung vom Londontei is da Bodn komplett unfruchtboa.
Fia de Vawoitung is de US-Navy zuständig. De Insl deaf ohne Sondagenehmigung vo da Navy ned betretn wean.
Gaugau

Da Gaugau oda Kakao is da Saumen vom Gaugaubaam, de sognenndn Gaugaubaunln und des draus gwunnane Puiva. Gaugau is owa aa a Drangl, des wos meistns mit Müch und Zucka seaviat wiad. Gaugau is aa a wichtiga Bschtaundteu vo da Schoglad.
Gschicht.
Es gibt Hinweis do drauf, dass da Gaugau scho um 1100 v. Kr. in Sid- und Middlamerika gnutzt wuan is.. Do is a koid und ungsiasst drunga wuan, woascheinlich sogoa mit Oikohoi (a Thesn is aa, dass des Fruchfleisch vaguan wuan is und dass ma de Baunln meglichaweis goa ned gnutzt ghobt hod). Jednfois hod des mit dem, wos mia ois Gaugau kenna nix gemeinsaum. De Spania hom in Gaugau 1519 noch da Eaobarung vaum Azteknreich aus Middlamerika noch Eiropa brocht.
Handy

A Handy oda Mobuitelefon (dt.: Mobiltelefon) is a drogboas Telefon, des wo iwa Mobuifunknetz Sproch, Texte und sogoa a Datn ausdauschn ko. De zehn gressdn Heasteja woan im zwoatn' Quartoi 2010 Nokia, Samsung, LG, RIM (BlackBerry), Sony Ericsson (iazad Sony), Motorola, Apple, HTC, ZTE und G'Five.
Gschicht.
De easchtn privatn Mobuitelefone woan in de 1950a Joar Autotelefone und hom sovui kosdd, ois wia a hoibs Auto. Se hom meah wia a kloana Koffa ausgschaud und woan sauschwaa. Mid da Zeid san de Autotelefone imma kloana worn. Owa eascht duach de Eihfiahrung vo de flechndeckendn digitoin Mobuifunknetz (End vo de 1980a bzw. Ofong vo de 1990a Joar in Deitschland, Östareich und da Schweiz) ko ma vo "Handies" redn.
Begriffsgschicht.
Ob 1992 hod se in da deitschn Umgongssproch da "denglische" Begriff „Handy“ fia Mobuitelefone eihbiagad, obwoi des in da USA: "cell phone" und in England: "mobile" hoassd. Es gibd vaschiedne Hypothesn, wia's dozua kemma is, vo dena owa koane gsichad is.
As Woat Handy is inzwischn - in da Bedeitung "Mobuitelefon" - in da USA und England ois Slangwoat teiweis bekonnd, wead owa nua sejtn gnuzd, wei "handy" im Slang do in easchta Linie "Hand Job" moand.
Wejdmoakt.
As Moaktfoaschungsinstitut Gartner Inc. hod de foingdn Zoihn eamiddld.
Heinz Fischer

Da Fischer Heinz (* 9. Oktoba 1938 in Graz, Steiamoak) is a ehemoliga estareichischa Politika (SPÖ, dann parteilos) und woa vom 8. Juli 2004 bis zum 8. Juli 2016 da ochte estareichische Bundespresident vo da Zwoatn Republik.
Lem.
Noch seim Jura-Studium woa da Fischer a boa Monat am Gricht bschäftigd und ob 1962 im Parlament ois Sekretea vo da sozialdemokratischn Parlamentsfrakzion. 1971 is a in an Nationalrod gwööd wuan, wo ra mid Ausnaum vo 1983-1987 bis 2004 ghuckd is.
1975 is da Fischer Klubobmau (Frakzionsvuasitzenda) vo da SPÖ wuan und 1977 stöövatrednda Parteivuasitzenda. Zwischn 1983 und 1987 woara Wissnschoftsminista und nochhea wieda Klubobmau. 1990 is a zum President vom östareichischn Nationalrod gwööd wuan und des isa bis 2002 bliem.
2004 is a zun Bundespresidentn gwööt wuan und 2010 is a wiedagwööt wuan. Ea is 2016 aus m Aumt ausgschiedn, weu a zwejf Joahr Bundespresident woa, und nimma ontretn hod derfm.